Dănuț Lupu și Robert Niță au fost invitații lui Cristi Coste la emisiunea FANATIK SUPERLIGA, unde au discutat despre Corvinul Hunedoara. Emisiunea este în direct, pe website, în fiecare luni, marți și vineri, de la 10:30.
Dănuț Lupu a spus că un principal atuu al celor de la Corvinul Hunedoara este că au folosit exclusiv români. Fostul jucător al lui Dinamo a punctat că Florin Maxim face o treaba extraordinară, deși antrenorii fug de jucători români.
„Dacă stăm puțîn și ne gândim, pe majoritatea echipelor fruntașe nu prea i-a interesat Cupa României în ultimii ani. Nu înțeleg de ce, până la urmă poți să joci cel mai ușor în Europa. Uite că echipele românești nu prea sunt interesate.
Eu nu înțeleg asta, nu poți să promovezi, dar poți să joci în cupele europene.. Să bați CFR Cluj, la scorul ăla, Sepsi, Voluntari.. Fiindcă, ne-a demonstrat un antrenor, care toată lumea spune că e foarte bun și care are mult în față să antreneze, a reușit cu o echipă doar de români.
Trebuie să înțeleagă toată lumea că se poate și doar cu români, să bați CFR-ul despre care toată lumea spune că e o echipă foarte bună, că are mulți străini. Totuși, i-au bătut niște români cu 4-0.
Se poate. Trebuie să vrei, dar eu am spus mereu că antrenorii români fug de jucătorii tineri. E mult de muncă cu ei, dar beneficiile sunt mai mari decât un jucător străin“, a spus Dănuț Lupu, în exclusivitate.
Robert Niță a punctat că încrederea și continuitatea unui antrenor sunt vitale pentru succesul unei echipe. Fostul atacant al Rapidului i-a lăudat pe hunedoreni pentru capacitatea de a rezista în fața Oțelului.
„Cinci echipe de SuperLiga au scos. Ceea ce face Maxim acolo, că întâlnește poate cea mai bine pregătită echipă fizic din SuperLiga.. M-a surprins potența lor fizică, cu o echipă care e cea mai bine pregătită fizic.
Nu mă așteptăm, de aia am și spus înainte de meci că văd Oțelul ca favorită. E diferență valorică între SuperLiga și Divizia B. Uite că se reușește acolo cu jucători români, cu niște tineri interesanți.
Un antrenor care a primit încredere din partea conducerii și când ratează barajul de promovare la Divizia B cu Baia Mare. Este lăsat să continue munca, că el ajunge la meciurile alea neînvins. I se acordă încredere, face un lucru senzațional.
Cred că Rapid era ultima echipă divizionara B care a câștigat Cupa României. Uite că reușește cu o echipă care arată foarte bine din punct de vedere al organizării și fizic. Mari valori nu sunt“, a spus Robert Niță.